睇食評原來以為好正，去完真係大失所望！一入到去環境係唔錯，啲位都較闊落，不過食物水準真係不敢恭維。我點咗個黑椒肉丸意粉，淡到無味咁濟。（我用filter 先影得咁靚）我朋友點嘅芝士忌廉長通粉就更差！根本得半個人嘅份量，女仔食都唔夠飽囉（因為太失望影都唔想影），食落啲汁仲好似水咁。最搞笑係杯嘢飲，我點草莓奶昔，杯嘢竟然係暖的！！！我唔知佢係唔夠冰定點，我朋友點嘅咖啡同樣唔夠凍，勁難飲！店內啲staff又個個都黑口黑面，完全零services可言，仲要加一真係唔抵。